ԱՄՓՈՓԱԹԵՐԹ
[bookmark: _Hlk232100950]«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆ ԵՎ ԼՐԱՑՈՒՄ, ՀԱՅԱՍՏԱՆԻ  ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ԿԱՐԾԻՔՆԵՐԻ

	1. ՀՀ ֆինանսների նախարարություն
	12.08.2026թ․

	
	N 01/17/28687-2026

	· Նախագծի N8 հավելվածի համաձայն նախատեսվում է ձեռք բերել 5 ավտոբուս՝ հրատապության հիմքով մեկ անձից գնման ձևով, սակայն ՀՀ կառավարության 04/05/2017թ. N526-Ն որոշմամբ հաստատված կարգի 21-րդ կետի 1-ին ենթակետի դ պարբերության համաձայն հրատապության հիմքով պայմանավորված մեկ անձից գնումների կատարման վերաբերյալ որոշումը կայացնում է պատվիրատուի ղեկավարը՝ առանց ՀՀ կառավարության կողմից նման համաձայնություն ստանալու հանգամանքի՝ ներառյալ ընթացակարգն էլեկտրոնային համակարգի միջոցով կազմակերպելու կամ գնման առարկան կոնկրետ մասնակցից ձեռք բերելու որոշումը:
Հաշվի առնելով վերոգրյալը՝ առաջարկում ենք Նախագծի ընդունումը հիմնավորող փաստաթղթում բացահայտել պատվիրատուի կողմից նման որոշում կայացված լինելու վերաբերյալ տեղեկատվությունը:
	Ընդունվել է ի գիտություն

	· Նախագծի հիմնավորման համաձայն՝ ավտոբուսների ձեռքբերման նպատակով ՀՀ կրթության, գիտության, մշակույթի և սպորտի նախարարությունը գործընկեր գերատեսչությունների հետ միասին կազմել է համապատասխան տեխնիկական բնութագրեր, որոնց հիման վրա ստացել է գնային առաջարկ՝ 65.0 մլն դրամի չափով մեկ 21 տեղանոց ավտոբուսի համար:
Վերը նշվածի կապակցությամբ հայտնում ենք, որ բացակայում են ձեռքբերվող մեկ ավտոբուսի գնի վերաբերյալ հիմնավորումները, մասնավորապես՝ ներկայացված չէ համապատասխան տեխնիկական բնութագիրը, քանի կազմակերպության է գնային առաջարկ ներկայացնելու հայտ ուղարկվել և ինչ գնային առաջարկներ են ստացվել, բացակայում են այլընտրանքի վերաբերյալ տեղեկատվությունն ու մեկ ավտոբուսի համար նախատեսվող ծախսի չափի նպատակահարմարության վերաբերյալ վերլուծությունը։
	Ընդունվել է ի գիտություն
Խմբագրվել է հիմնավորումը:

	· Միաժամանակ, հիմնավորմամբ նշվում է, որ ձեռքբերվող ավտոբուսները սպասարկելու համար ձևավորվելու է կազմակերպություն, որը կկառավարի երթուղիների նախագծումը, կկազմակերպի ավտոբուսների ընթացիկ սպասարկումը և հետագայում ավտոբուսները կամրացվեն կազմակերպութանը և վերջինիս պահպանման ծախսերի մասով 2027թ․ բյուջետային հայտով կներկայացվի համապատասխան առաջարկ:
Հարկ է նշել, որ ԿԳՄՍ նախարարության 27․07․2026թ․ N01/17․2/26213-2026թ․ գրությամբ ներկայացված 2027թ. բյուջետային հայտով, ներառյալ 2028-2029թթ. թարմացված հայտերը, ներկայացված ծախսային կարիքները զգալիորեն գերազանցում են ՀՀ 2027-2029թթ. միջնաժամկետ ծախսային ծրագրով հաստատված չափաքանակները։ 
Նկատի ունենալով վերոգրյալը և հաշվի առնելով 2027-2029թթ. միջնաժամկետ հատվածի ֆիսկալ սահմանափակումները՝ առաջարկում ենք, ՀՀ կառավարությունում  միջոցառումն առաջնահերթ համարվելու պարագայում, ներկայացնել ոլորտի այլ ծրագրերի օպտիմալացման առաջարկություններ, որոնց տնտեսումների հաշվին հնարավոր կլինի իրականացնել հավելյալ ծախսերի ֆինանսավորումը։
	Ընդունվել է ի գիտություն
Խմբագրվել է հիմնավորումը:

	· Հաշվի առնելով վերոգրյալը՝ հայտնում ենք, որ Նախագծի վերաբերյալ հիմնավորված դիրքորոշում հնարավոր կլինի ներկայացնել վերոհիշյալ տեղեկատվության առկայության պարագայում:
	Ընդունվել է ի գիտություն

	2․ ՀՀ տարածքային կառավարման և ենթակառուցվածքների նախարարություն
	07.08.2026թ․

	
	N ԴԽ/23.1/30351-2026

	ՀՀ կառավարության «Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություն և լրացում, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու մասին»  որոշման նախագծի վերաբերյալ առարկություններ և առաջարկություններ չունենք։
	Ընդունվել է ի գիտություն

	3. ՀՀ քաղաքաշինության կոմիտե
	10.08.2026թ.

	
	N 01/16.1/12719-2026

	««Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություն և լրացում, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի վերաբերյալ ՀՀ քաղաքաշինության կոմիտեն առաջարկություններ և դիտողություններ չունի:
	Ընդունվել է ի գիտություն



